რნბ მოსოფელიშ ჰიპოთეზა

რნბ მოსოფელიშ ჰიპოთეზა რე თელარაშ ევოლუციური ისტორიაშ ჰიპოთეზური სტადია, ნამუშ მეჯინათ რნბ მოლეკულეფი, ნამუეფს რეპლიკაცია შეულებუდეს, დნბშ დო ცილეფიშ ევოლუციაშახ არსებენდეს. მაართა მენცარი, ნამუქჷთ წჷმარინუ ჸათე ჰიპოთეზაშ კონცეფცია 1962 წანას, რდჷ ამერიკალი ბიოლოგი დო ბიოფიზიკოსი ალექსანდრე რიჩი. ტერმინი რნბ მოსოფელი (ინგლ. RNA world) მიშეღჷ ამერიკალი ბიოქიმიკოსიქ, ფიზიკოსიქ დო ნობელიშ პრემიაშ ლაურეატიქ უოლტერ გილბერტიქ, 1986 წანას. რნბს ხოლო შეულებჷ ჩუას დო გინოჩას გენეტიკური ინფორმაცია. რნბ ფერმენტეფს (რიბოზიმი) შეულებჷ ქიმიური რეაქციეფიშ კატალიზი, ნამ ქიმიური რეაქციეფი რე თარი კომპონენტეფი თელარაშ გოჭყაფაშო. თოლიშ თარი კომპონენტი რე რიბოსომა, ნამუთ უმოსო რნბს იკათუანს. რნბშ სტრუქტურა სუსტი რე დო ვარე დნბცალ ჭყანიერი. ჭიეჭიეთ ევოლუციაშ გეშა შილებედჷ ქუმოხვადუკო რიბონუკლეოპროტეიდეფიშა გინულაქ, ნამუსჷთ უკულ ქუმაჸუნჷ დნბშ დო გინძე ცილეფიშ გოვითარაფაქ. დნბ რე უმოსი სტაბილური, ვიდრე რნბ. ჸათეშ გეშა დნბქ ინფორმაციაშ მაჩუალარ დომინანტურ მოლეკულათ გინირთჷ.

ქოძირით თაშნეშე
 რნბ-ს გერსხილი ევოლუცია

ლიტერატურა
 Michael Yarus: Life from an RNA World: The Ancestor Within. Harvard University Press, Cambridge 2010, ISBN 0-674-05075-4.

რესურსეფი ინტერნეტის
 Understanding the RNA World
 The Formation of the RNA World
 Exploring the New RNA World

კატეგორია:ბიოლოგიური ჰიპოთეზეფი
კატეგორია:რნბ